b'\n_START_ARTICLE_\nGepard\n_START_SECTION_\nRod Acinonyx\n_START_PARAGRAPH_\nDanes, rod Acinonyx vsebuje le eno vrsto geparda, Acinonyx jubatus, zelo posebno vrsto ma\xc4\x8dk. V pliocenu in pleistocenu je v Afriki, Aziji in verjetno tudi v Ameriki \xc5\xbeivelo \xc5\xa1e nekaj, sedaj izumrlih vrst.\n_START_SECTION_\nGepard - lovec\n_START_PARAGRAPH_\nKo se priplazi do osamljenega plena, sko\xc4\x8di iz skrivali\xc5\xa1\xc4\x8da in po\xc5\xbeene \xc5\xbeival v beg. Napadi drugih velikih ma\xc4\x8dk kot je lev, je kombinacija presene\xc4\x8denja, zasede in lova s krdelom._NEWLINE_Gepard zasleduje svojo \xc5\xbeival z veliko hitrostjo in jo ujame v eni minuti. Sko\xc4\x8di na plen in ga s prednjima \xc5\xa1apama potisne na tla._NEWLINE_Gepard svoj plen zadavi, saj z mo\xc4\x8dno \xc4\x8deljustjo stisne sapnik. Nato plen odvle\xc4\x8de na varnej\xc5\xa1e mesto, kjer lahko v miru \xc5\xbere, isto\xc4\x8dasno pa se skrije pred savanskimi zvermi. Ko gepard te\xc4\x8de, lahko naredi skoke, dolge od 6 do 8 metrov\n_START_SECTION_\nOgro\xc5\xbeenost\n_START_PARAGRAPH_\nV 20. stoletju je bilo v svetu veliko povpra\xc5\xa1evanje po gepardovih ko\xc5\xbeuhih. Uporabljali so jih za izdelovanje \xc5\xbeenskih pla\xc5\xa1\xc4\x8dev. Za pre\xc5\xbeivetje gepardov pa je \xc5\xa1e ve\xc4\x8dja gro\xc5\xbenja uni\xc4\x8devanje habitatov. S tem se zmanj\xc5\xa1a namre\xc4\x8d tudi koli\xc4\x8dina plena. Zaradi lakote pogine veliko mladi\xc4\x8dev, ugrabijo pa jih tudi ve\xc4\x8dji plenilci. Gepardi so na seznamu ranljivih vrst.'